***ZADACI ZA SAMOSTALNE ISTRAŽIVAČKE / PRAKTIČNE RADOVE U CJELINI***

 ***„SKUPOVI TOČAKA U RAVNINI“***

1. Dijelovi kruga i kružnice: izrezati iz kartona kružni isječak, kružni odsječak i kružni vijenac ( na poleđini napisati njihove opise );
2. Zemlja je okrugla: geoid, polumjer i promjer Zemlje prema sjevernom i južnom polu te prema istoku i zapadu (usporediti), opseg zemlje/duljina ekvatora, usporednice i meridijani, napraviti crteže za bolje razumijevanje, prikazati rad kao plakat, PPprezentaciju ili predavanje uz demonstraciju slika putem web kamere;
3. Kutovi na mojem tijelu: izmjeri najmanje i najveće kutove koje možeš načiniti svojom jednom rukom, pomoću palca i kažiprsta, palca i ostalih prstiju, natkoljenicom i potkoljenicom jedne noge, ustima, ramena i kukovi (demonstracija na satu matematike + sličice u obliku stripa);
4. Bermudski trokut: istražiti u enciklopediji ili na internetu, prikazati kao PPp;
5. Kružnica i krug te njihovi dijelovi u svakodnevnom životu: prikupljati sličice koje prikazati na plakatu ili u PPp;
6. Trokuti u svakodnevnom životu: prikupljati sličice koje prikazati na plakatu ili u PPp;
7. Četverokuti u svakodnevnom životu: prikupljati sličice koje prikazati na plakatu ili u PPp;
8. Osna simetrija u našem okruženju; prikupljati sličice koje prikazati na plakatu ili u PPp;
9. Osna simetrija u slovima abecede, glagoljice i u grčkom alfabetu: prikazati u obliku plakata;
10. Složiti igru memori s karticama koje prikazuju sliku i pojam (lakša varijanta) ili sliku i opis te slike (teža varijanta); gotove prazne kartice zatražiti od učiteljice;
11. Igra CRNI PARALELOGRAM: načiniti minimalno 24 karte s 12 slika i 12 pojmova koji opisuju sliku te jednu kartu s crnim paralelogramom /ovo je varijacija igre Crni Petar
12. Osmisli sam neku zanimljivu igru kojom bi tvoji prijatelji uvježbavali gradivo ove cjeline;
13. Osmisli logo svojeg razreda, ali svakako treba biti osnosimetričan, a bilo bi dobro da koristiš i neke geometrijske likove koje si koristio u ovoj cjelini;
14. Vidno polje kod čovjeka i nekih životinja; prikaži kao strip